डाइनामाइट 'ए' र 'बी' डिभिजनको प्रतियोगिता सम्पन्न
जिल्लास्तरीय वाइवाइ डाइनामाइट 'ए' तथा 'बी' डिभिजन सुपर लिग प्रतियोगिता सम्पन्न भएको छ । डाइनामाइट 'ए' डिभिजनको उपाधी देउराली युवा क्लब धनकुटाले हात पारेको छ ।
(धनकुटा) — जिल्लास्तरीय वाइवाइ डाइनामाइट 'ए' तथा 'बी' डिभिजन सुपर लिग प्रतियोगिता सम्पन्न भएको छ । डाइनामाइट 'ए' डिभिजनको उपाधी देउराली युवा क्लब धनकुटाले हात पारेको छ ।'बी' डिभिजन नकआउट फुटबल प्रतियोगिताको उपाधि भने डाँडाबजार युवा क्लब साँगुरीगढीले जितेको छ । धनकुटा जिल्ला फुटबल संघको आयोजनामा भएको प्रतियोगिताको उपविजेता 'ए' डिभिजनतर्फ रारा समाज सेवा राजारानी र 'बी' डिभिजनतर्फ सिंहदेवी युवा क्लब सिधुवा भएका छन् । ए डिभिजन सुपर लिगको विजेता देउरालीले ४० हजार र उपविजेता रारा समाज सेवाले २० हजार नगदसहित ट्रफि प्राप्त गरे । बी डिभिजन नकआउट फुटबल प्रतियोगिताको विजेता डाँडाबजारले २५ हजार नगद र ट्रफि तथा उपविजेता सिधुवाले १२ हजार ५ सय नगद र ट्रफि हात प्राप्त गरे । ए डिभीजन सुपर लिगमा ६ टीमको सहभागिता रहेको छ भने बी डिभिजन नकआउट फुटबल प्रतियोगितामा १० टीमको सहभागिता रहेको थियो । धनकुटा फुटबल संघमा १७ टिम आबद्ध रहेकोमा बी डिभिजनमा रहेका भेडेटारको पाथिभरा युवा क्लब सहभागी नभएको धनकुटा फुटबल संघका अध्यक्ष गोविन्द राईले जानकारी दिए ।